Xavier da Cunha

Xavier da Cunha (Ébora, 14 de Febreiro de 1840 - Lhisboua, 11 de Janeiro de 1920), fui médico cerjano, scritor, poeta i bibliógrafo. 

Acabou l curso de la Scuola Médico-Cirúrgica an 1865. Fui ouparador anterno ne l Spital de la Marina, an Lhisboua, i de la Associaçon Cunceliadora de Santa Catarina, an Lhisboua, de l Spital de la Misericórdie, de Alcobaça, i de l Spital de Custáncia, na bila de la Barquinha.

An 1886, fui pormobido ne l lhugar de 2º Cunserbador de la Biblioteca Nacional de Lhisboua i an 1902 ye nomeado  cumo diretor de la mesma Biblioteca. Publicou poesie lhírica cul pseudónimo de Olímpio de Freitas. Alguas de las sues obras fúrun traduzidas i publicadas noutras lhénguas.

Ua de las sues obras mais coincidas ye Pretidon d'amor: Endechas de Camões a Bárbara Escrava, cula sue traduçon an bárias lhénguas, publicada an Lhisboua pula Amprensa Nacional an 1893-95, sendo la traduçon mirandesa feita por Manuol Sardina (pseudónimo de l mirandés Abade Manuel Joaquim Sardinha).

Catadorie:Biografies
Catadorie:Scritores
Catadorie:Médicos de Pertual